CELEX: 32012D0709
Language: sl
Date: 2012-11-13 00:00:00
Title: 2012/709/Euratom: Sklep Sveta z dne 13. novembra 2012 o sprejetju dodatnega raziskovalnega programa 2012–2015 za reaktor z visokim pretokom, ki ga bo za Evropsko skupnost za atomsko energijo izvajalo Skupno raziskovalno središče

20.11.2012   
            
            
               SL
            
            
               Uradni list Evropske unije
            
            
               L 321/59
            
         SKLEP SVETA
   z dne 13. novembra 2012
   o sprejetju dodatnega raziskovalnega programa 2012–2015 za reaktor z visokim pretokom, ki ga bo za Evropsko skupnost za atomsko energijo izvajalo Skupno raziskovalno središče
   (2012/709/Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo in zlasti člena 7 Pogodbe,
   ob upoštevanju predloga Evropske komisije,
   po posvetovanju z Znanstveno-tehničnim odborom (1),
   ob upoštevanju naslednjega:
   
               (1)
            
            
               V okviru Evropskega raziskovalnega prostora je reaktor z visokim pretokom v Pettnu (v nadaljnjem besedilu: HFR) že nekaj časa eno od pomembnih sredstev, ki so na voljo Skupnosti, da prispeva k znanosti o materialih in testiranju materialov, nuklearni medicini ter raziskovanju varnosti reaktorjev na področju jedrske energije.
            
         
               (2)
            
            
               Delovanje HFR je bilo podprto z vrsto dodatnih raziskovalnih programov, od katerih se je zadnji, ki je bil sprejet z Odločbo Sveta 2009/410/Euratom z dne 25. maja 2009 o sprejetju dodatnega raziskovalnega programa, ki ga za Evropsko skupnost za atomsko energijo izvede Skupno raziskovalno središče (2), iztekel 31. decembra 2011. Da bi se izognili prekinitvi dodatnih raziskovalnih programov in zagotovili nemoten potek dodatnega raziskovalnega programa za HFR v obdobju 2012–2015, bi se moral ta sklep začeti uporabljati 1. januarja 2012.
            
         
               (3)
            
            
               Ker je HFR še vedno nenadomestljiva infrastruktura, potrebna za raziskave Skupnosti, ki so v interesu Evrope (zaradi izboljšanja varnosti jedrskih reaktorjev, na zdravstvenem področju, vključno z razvojem medicinskih izotopov za medicinske raziskave, področjih jedrske fuzije, osnovnih raziskav in usposabljanja ter ravnanja z odpadki, vključno z možnostjo preučevanja varnostnega obnašanja jedrskega goriva za reaktorske sisteme), bi bilo treba njegovo delovanje s tem dodatnim raziskovalnim programom podaljšati do konca leta 2015.
            
         
               (4)
            
            
               Zaradi posebnega interesa za nadaljnje delovanje HFR naj bi Nizozemska, Francija in Belgija, kot so navedle, financirale ta program s finančnimi prispevki v splošni proračun Evropske unije v obliki namenskih prejemkov –
            
         SPREJEL NASLEDNJI SKLEP:
   Člen 1
   Sprejme se dodatni raziskovalni program o delovanju HFR (v nadaljnjem besedilu: program) s cilji iz Priloge I za obdobje štirih let, ki se začne 1. januarja 2012.
   Člen 2
   Stroški za izvajanje programa, ki znašajo 31 400 000 EUR, se v celoti financirajo s prispevki Nizozemske, Francije in Belgije. Razčlenitev tega zneska je navedena v Prilogi II. Ta prispevek se obravnava kot namenski prejemek v skladu s členom 18(2) Uredbe Sveta (ES, Euratom) št. 1605/2002 (3).
   Člen 3
   1.   Komisija je pristojna za upravljanje programa. V ta namen se obrne na službe Skupnega raziskovalnega središča.
   2.   O izvajanju programa se obvešča nadzorni svet Skupnega raziskovalnega središča.
   Člen 4
   Komisija predloži Evropskemu parlamentu in Svetu vmesno in končno poročilo o izvajanju tega sklepa.
   Člen 5
   Ta sklep začne veljati na dan objave v Uradnem listu Evropske unije.
   Uporablja se od 1. januarja 2012.
   Člen 6
   Ta sklep je naslovljen na države članice.
   
      V Bruslju, 13. novembra 2012
      
         
            Za Svet
         
         
            Predsednik
         
         V. SHIARLY
      
   
   
      (1)  Zapisnik seje Znanstveno-tehničnega odbora z dne 17. februarja 2012.
   
      (2)  UL L 132, 29.5.2009, str. 13.
   
      (3)  UL L 248, 16.9.2002, str. 1.
   
      PRILOGA I
      
         ZNANSTVENI IN TEHNIČNI CILJI
      
      Glavna cilja programa sta:
      
                  1.
               
               
                  Zagotoviti varno in zanesljivo delovanje HFR in s tem razpoložljivost nevtronskega toka v poskusne namene.
               
            
                  2.
               
               
                  Omogočiti raziskovalnim inštitutom učinkovito rabo HFR na številnih področjih, ki so v interesu Evrope: izboljšanju varnosti jedrskih reaktorjev, zdravstvenem področju, vključno z razvojem medicinskih izotopov, področjih jedrske fuzije, osnovnih raziskav in usposabljanja ter ravnanja z odpadki, vključno z možnostjo preučevanja varnosti jedrskega goriva za reaktorske sisteme.
               
            
   
      PRILOGA II
      
         RAZČLENITEV PRISPEVKOV
      
      Prispevke za program bodo zagotovile Nizozemska, Francija in Belgija.
      Razčlenitev teh prispevkov je naslednja:
      
                   
               
               
                  Nizozemska: 29 000 000 EUR
               
            
                   
               
               
                  Francija: 1 200 000 EUR
               
            
                   
               
               
                  Belgija: 1 200 000 EUR
               
            
                   
               
               
                  Skupaj: 31 400 000 EUR
               
            Ti prispevki se vplačajo v splošni proračun Evropske unije in se dodelijo temu programu.
      Ti prispevki so fiksni in neprilagodljivi, kar zadeva variacije stroškov delovanja, vzdrževanja in razgradnje.